Dubrovačko primorje

Dubrovačko primorje je općina u Hrvatskoj. Općinska naselja U sastavu općine je 20 naselja (stanje 2006.), to su: Banići, Čepikuće, Doli, Imotica, Kručica, Lisac, Majkovi, Mravnica, Ošlje, Podgora, Podimoć, Slano, Smokovljani, Stupa, Štedrica, Točionik, Topolo, Trnova, Trnovica i Visočani. Zemljopis Ratac je priobalno područje u općini Dubrovačko primorje, smješteno je istočno od Slanoga i graniči s prigradskim naseljima grada Dubrovnika. Zemljište u Racu je privatno vlasništvo stanovnika Majkova i to prvenstveno stanovnika zaseokâ Grbljave, Kunje Ljuti, Prljevića i Rajkovića. Ranije je veći dio područja Ratca bilo obradivo zemljište gdje su se uzgajale uglavnom masline, rogači, vinova loza i smokve te bob koji je dospijevao za berbu najranije u županiji. Danas je uglavnom posve zapušteno. Razlog je raseljavanje sela zbog nepostojanja pretpostavki za pristojan život – nema tekuće vode. Tomu su pridonijeli i požari koji su posljednjih dvadesetak godina u tri navrata opustošili ovo područje. Dio stanovnika navedenih zaseoka bavio se i ribarstvom. U Racu već dugo godina postoje ribarski magazini i veliko zajedničko istezalište za barke. Na vrhu brda iznad Raca nalazi se zavjetna crkvica sv. Liberana. Danas u Racu postoji stambeno naselje koje je nastalo u posljednjih tridesetak godina. Uglavnom su to manje kućice domaćeg stanovništva. Dio kućica je stalno nastanjen, a ostatale služe kao kuće za odmor. Stanovništvo Po popisu stanovništva iz 2011. godine, općina Dubrovačko primorje imala je 2170 stanovnika, raspoređenih u 20 naselja: Banići – 139 Čepikuće – 63 Doli – 189 Imotica – 122 Kručica – 34 Lisac – 36 Majkovi – 194 Mravnica – 38 Ošlje – 120 Podgora – 19 Podimoć – 52 Slano – 579 Smokovljani – 66 Stupa – 77 Štedrica – 58 Točionik – 23 Topolo – 154 Trnova – 44 Trnovica – 35 Visočani – 130 Po narodnosti, većina stanovnika su Hrvati (98,99 %). Uprava Područje Dubrovačkoga primorja administrativno obuhvaća istoimenu općinu. Općinsko sjedište je mjesto Slano s 579 stanovnika. Općina Dubrovačko primorje pripada Dubrovačko-neretvanskoj županiji. Povijest Važna godina u povijesti Dubrovačkoga primorja je 1399. Te je godine istoimeno područje ušlo u sastav Dubrovačke Republike, te se u istom uspostavljaju upravno-administrativni, ekonomski i ostali okviri slavne Republike. Cijelo je područje proglašeno knežijom čiji knez stoluje u Slanom i ima mandat od 1 godinu. Godine 1806. ovo je područja pretrpjelo velike štete od rata Napoleonove armade s rusko-crnogorskom vojskom. Nažalost, povijest se ponovila, kad je područje pretrpjelo kaotično uništenje za vrijeme Domovinskog rata pri čemu je lokalno stanovništvo protjerano, a njihovi domovi kao i ostali gospodarski i javni objekti sustavno opljačkani, uništeni, spaljeni, minirani i sl. Gospodarstvo U prvih 9 mjeseci 2014. godine u Dubrovačkom primorju boravilo je 31 127 gostiju i oni su ostvarili 168 168 noćenja. Na turizmu se intenzivno radi, a krajem listopada 2014. očekuje se početak gradnje ACI marine u Slanome. Bit će kapaciteta priveznih mjesta za 200 plovila duljine od 11 do 25 m. Slano ima dva hotela. Poznate osobe Miho Mihanović Nikola Mihanović Spomenici i znamenitosti Obrazovanje Kultura Šport Izvori Vanjske poveznice službeno mrežno mjesto Općine